b'\n_START_ARTICLE_\nAnton Zhesnik\n_START_SECTION_\n\xc5\xbdivljenje in delo\n_START_PARAGRAPH_\nGimnazijo je obiskoval v Ljubljani (1817\xe2\x80\x931824), medicino \xc5\xa1tudiral na Dunaju in 1831 doktoriral z disertacijo De dolore capitis. V letih 1834\xe2\x88\x921835 je na Dunaju \xc5\xa1tudiral \xc5\xa1e veterinarsko medicino (2 leti gojenec Thierarzney Instituta) in 1835 diplomiral ter bil med prvimi Slovenci z veterinarsko diplomo. Med bivanjem na Dunaju se je 1824 dru\xc5\xbeil s Pre\xc5\xa1ernom in si pozneje tudi dopisoval. Do 1840 je bil zdravnik in veterinar v Novem mestu, kjer je razvil stalno veterinarsko slu\xc5\xbebo, do 1849 je bil okro\xc5\xbeni zdravnik v \xc5\xa0pitalu ob Dravi, nato do smrti okro\xc5\xbeni (distriktni) fizik v Ko\xc4\x8devju.'